Termotehnika (časopis)
<s>Termotehnika je naučni i stručni časopis koji izlazi od 1975. godine i objavljuje radove iz oblasti termotehnike, termoenergetike, hemijskog inženjerstva i srodnih oblasti termičke struke.</s>

<s>O časopisu 
Časopis prihvata radove koji obrađuju problematiku energetskih sirovina, izvora energije, konverzije i konzervacije energije.</s><s>Časopis u posebnim rubrikama objavljuje prikaze knjiga, stručnih skupova, magistarskih i doktorskih disertacija, kao i druge priloge informativnog karaktera.</s>

<s>Istorijat 
Na prvom skupu termičara Jugoslavije pre više od četrdeset godina donete su dve bitne odluke - da se osnuje Društvo termičara Jugoslavije i da se pokrene glasilo termičara časopis Termotehnika.</s><s>Osnovano Jugoslovensko društvo termičara godinama je uspešno okupljalo termičare na svojim simpozijumima širom Jugoslavije.</s><s>Danas Društvo termičara, u izmenjenom okruženju, okuplja termičare Srbije.</s><s>Veliku zaslugu u aktivnosti Društva ima časopis Termotehnika, iniciran 1974. godine, čiji je prvi glavni i odgovorni urednik bio profesor Milan Vesović sa Mašinskog fakulteta u Beogradu, a nasledio ga je dr Ljubomir Jovanović, naučni savetnik, iz Laboratorije za termotehniku i energetiku Instituta za nuklearne nauke Vinča do svoje prerane smrti.</s><s>Časopis je zamišljen kao glasilo Društva sa objavljivanjem radova sa simpozijuma termičara, ali je ubrzo počeo da objavljuje naučne i stručne radove iz oblasti prenosa toplote i mase iz svih republika SFRJ.</s><s>Najviše radova je objavljivano iz Srbije i Slovenije.</s><s>Od 1994. godine jedan broj Termotehnike štampan je na engleskom jeziku, koji od 1997. godine izlazi kao poseban časopis Thermal Science, postavljen prema svim kriterijumima međunarodnih časopisa, sa međunarodnom redakcijom i međunarodnom recenzijom radova.</s><s>Postoji interes za objavljivanjem radova iz susednih zemalja istog ili sličnog jezičkog područja.</s><s>To nas upućuje da istrajemo u daljem izlaženju.</s><s>Članovi Društva i redakcije se zamenjuju kolegama koji će dati nov impuls kako u održanju kvaliteta tako i u kvantitetu.</s><s>Glavna pokretačka snaga i želja da se nastavi izlaženje časopisa su radovi.</s><s>Bez njih bi se časopis odavno ugasio. a Laboratorija za termotehniku i energetiku Instituta "Vinča" je bila povremeno jedini finansijer izdavanja ovog časopisa.</s>

<s>Periodičnost izlaženja 
Časopis izlazi dva puta godišnje (polugodišnje).</s>

<s>Urednici 
 profesor Milan Vesović
 dr Ljubomir Jovanović
 dr Predrag Stefanović
 dr Dejan Cvetinović</s>

<s>Autori priloga 
Za časopis pišu stručnjaci iz zemlje, regiona i inostranstva.</s>

<s>Teme 
 termotehnike, 
 termoenergetike, 
 hemijskog inženjerstva, 
 srodnih oblasti termičke struke.</s>

<s>Elektronski oblik časopisa 
Časopis nudi mogućnost pregleda i skidanja časopisa u otvorenom pristupu (Open Access).</s><s>Elektronska verzija časopisa je dostupna od 2001. godine do danas.</s>

<s>Reference</s>

<s>Nastanci 1975.</s><s>Srpski časopisi
Naučni časopisi
Mediji u Beogradu
Nauka i tehnologija u Srbiji</s>

